Diari Oficial de la Generalitat Valenciana


Sumari del DOGV 3090, del 01-10-1997 (1997/10497)

RESOLUCIÓ de 7 de juliol de 1997, del director general d'Urbanisme i Ordenació Territorial, sobre la modificació puntual número 1 de les Normes Subsidiàries de Sumacàrcer.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10138


Data del document
:   07-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3242 RESOLUCIÓ de 7 de juliol de 1997, del director general d'Urbanisme i Ordenació Territorial, sobre la modificació puntual número 1 de les Normes Subsidiàries de Sumacàrcer. [97/M10114]
  
Vist l'expedient tramés per l'Ajuntament de Sumacàrcer referit a la modificación puntual número 1 de las Normes Subsidiàries, i de conformitat amb els següents
  
Antecedents de fet
  
Primer
  
L'expedient va tindre l'acord d'informació pública el 26 de gener de 1996 i va ser aprovat provisionalment el 29 de març de 1996.
  
Segon
  
El projecte consta de memòria, plànols d'informació i plànols d'ordenació.
  
S'han presentat tres còpies del projecte que estan diligenciades com cal.
  
Tercer
  
El 29 d'abril de 1996 la Comissió Territorial d'Urbanisme va sol·licitar un informe a la Conselleria de Cultura, Educació i Ciència, Direcció General de Règim Econòmic, sense que fins avui aquesta haja emés cap informe.
  
Quart
  
Sumacàrcer té normes subsidiàries tipus B, aprovades definitivament per la Comissió Territorial d'Urbanisme en la sessió de l'1 de juny de 1987 i en part, en la sessió del 16 de desembre de 1992.
  
Cinqué
  
La Comissió Territorial d'Urbanisme, en la sessió del 22 d'abril de 1997, va acordar supeditar el punt 5 de la modificació número 1 de les normes subsidiàries de planejament fins que s'emplene documentació en els termes que s'hi indiquen.
  
Sisé
  
Des de la data de l'últim acord de la Comissió Territorial d'Urbanisme de València, l'Ajuntament de Sumacàrcer ha tramés documentació d'esmena, que completa el projecte en els termes establits en l'acord de supeditació.
  
Fonaments de dret
  
Primer
  
D'acord amb l'informe tècnic favorable dels serveis territorials d'aquesta Direcció General d'Urbanisme i Ordenació Territorial s'han esmenat les deficiències indicades anteriorment.
  
Segon
  
El director general d'Urbanisme i Ordenació Territorial és competent, d'acord amb el que estableix l'article 8.b) del Decret 77/1996, de 16 d'abril, del Consell de la Generalitat Valenciana pel qual aprova el Reglament dels Òrgans Urbanístics de la Generalitat Valenciana, en relació amb l'article 41 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, respecte de les facultats que per delegació li confereix el Ple de la Comissió Territorial d'Urbanisme.
  
Vista la legislació aplicable, com també la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, resolc:
  
Considerar complit l'acord de la Comissió Territorial d'Urbanisme de València, de 22 d'abril de 1997, que fa referència al punt número 5 de la modificació puntual número 1 de Sumacàrcer.
  
Declarar definitivament aprovada la modificació puntual número 1 de Sumacàrcer.
  
Ordenar la publicació en el Diari Oficial de la Generalitat Valenciana d'aquesta Resolució.
  
L'Ajuntament de Sumacàrcer haurà de notificar el contingut d'aquesta Resolució a tots els particulars interessats en l'expedient asbans esmentat.
  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que es puga interposar qualsevol altre recurs que es considere oportú.
  
València, 7 de juliol de 1997.- El director general d'Urbanisme i Ordenació Territorial: Fernando Modrego Caballero.